**OBAVIJEST**

**u svezi provedbe natječaja za zasnivanje radnog odnosa**

**voditelj/ica računovodstva u Javnoj vatrogasnoj postrojbi grada Šibenika**

Zapovjednik Javne vatrogasne postrojbe grada Šibenika raspisao je natječaj za zasnivanje radnog odnosa na neodređeno vrijeme za radno mjesto voditelj/ica računovodstva.

Natječaj je objavljen 09. listopada 2025. godine pri Hrvatskom zavodu za zapošljavanje – Područni ured Šibenik, na web stranici Javne vatrogasne postrojbe grada Šibenika – [www.jvp-sibenik.hr](http://www.jvp-sibenik.hr) te na oglasnoj ploči u Javnoj vatrogasnoj postrojbi grada Šibenika i Gradu Šibeniku.

Prijave na natječaj podnose se u roku od 8 (osam) dana od dana objave natječaja.

Informacije o natječaju mogu se dobiti u Javnoj vatrogasnoj postrojbi grada Šibenika, Put groblja 2, Šibenik ili na telefon 022 212 058.

**PODACI O PLAĆI**

Osnovnu bruto plaću radnog mjesta voditelj računovodstva sačinjava umnožak koeficijenta radnog mjesta 2,000 (VŠS) odnosno 2,200 (VSS) i osnovice koja iznosi 1.004,87 EUR. Za svaku godinu radnog staža plaća se uvećava za 0,5%.

**KRATAK OPIS POSLOVA RADNOG MJESTA**

* Organizira i rukovodi financijsko-računovodstvenim poslovima,
* Informira zapovjednika i Vatrogasno vijeće o financijskom stanju i poslovanju Postrojbe,
* U suradnji sa stručnim savjetnikom za računovodstvo izrađuje nacrt financijskog plana i njegovih izmjena i dopuna te prati izvršenje financijskog plana,
* U suradnji sa suradnikom za opće i zajedničke poslove izrađuje plan nabave te provodi postupke nabave u skladu sa Zakonom o javnoj nabavi,
* Izrađuje financijska izvješća i financijsko-planske analize poslovanja Postrojbe,
* Obavlja i knjiži obračun plaće i ostalih isplata,
* Obavlja poslove vezane za porez na dobit,
* Otvara i zatvara poslovne knjige,
* Prati propise i stručnu literaturu vezano uz knjigovodstvene i računovodstveno-financijske poslove,
* Po potrebi obavlja i ostale računovodstvene i knjigovodstvene poslove,
* Obavlja ostale poslove iz svoje nadležnosti.

**PRETHODNA PROVJERA ZNANJA I SPOSOBNOSTI KANDIDATA**

Prethodna provjera znanja i sposobnosti kandidata obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata biti će objavljeno na web stranici Javne vatrogasne postrojbe grada Šibenika ([www.jvp-sibenik.hr](http://www.jvp-sibenik.hr)) i na oglasnoj ploči Javne vatrogasne postrojbe grada Šibenika najkasnije 5 (pet) dana prije održavanja provjere.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* Zakon o vatrogastvu (NN 125/19, 144/22, 155/23)
* Zakon o proračunu (NN 144/21)
* Pravilnik o proračunskom računovodstvu i Računskom planu (NN 158/23)
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskim klasifikacijama (NN 4/24)
* Zakon o porezu na dohodak (NN 115/16, 106/18, 121/19, 32/20, 138/20, 151/22, 114/23, 152/24)

**JAVNA VATROGASNA POSTROJBA**

**GRADA ŠIBENIKA**

**POVJERENSTVO ZA PROVEDBU POSTUPKA**

**IZBORA KANDIDATA ZA RADNO MJESTO**

**VODITELJ/ICA RAČUNOVODSTVA**